《寄桃浦诸故知即事（五首）》
元代·王逢

贵不难得富可嗟，二事亦到园丁家。
雷王药吏锦裆荅，野藤络树金银花。
园丁横筇坐梧下，窃愧长年释耕者。
身膏草野身土苴，语孙耰锄莫轻把东坡楚颂存虚名，止乌
作亭殊有情。
枇杷换叶何青青，雪中开花来远馨。
多仁多核知尔少，柏树根添郑玄草。
慧海禅师识侯景，华容女儿哭刘表。
如何太白谪仙人，竟坐夜郎唐绝徼。
裁诗寄与多才郎，尘间宠辱要相忘。
霸桥吟兴驴背上，月盎冰壶齑味长。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。